Številka: 900-304/2014-3

Datum: 11.12.2014

# Z A P I S N I K

2. seje Sveta Četrtne skupnosti Golovec MOL, ki je bila v sredo, 10. 12. 2014, ob 17.00 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 13 članov sveta.

**PRISOTNI ČLANI SVETA**: Mila Andrić, Helena Anžič, Robert Anžič, Nina Cankar, Aleš Dakić, Franjo Filipović, Brigita Kastelic, Aleksandar Kostić, Aleš Kužnik, Igor Pigac, Zina Rodman, Denis Tatar in Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **13** članov sveta, kar pomeni, da je bil Svet sklepčen in je lahko pričel z delom.

Predsednik Sveta ČS Golovec MOL je predlagal, da se pod 7. točko združita 7. in 8. točka predlaganega dnevnega reda ter da se pod 10. točko dnevnega reda uvrsti točka **»Predlogi in pripombe sveta ČS Golovec na osnutek Odloka o proračunu MOL za leti 2015 in 2016«.**

Nato je dal na glasovanje naslednji predlog **DNEVNEGA REDA:**

1. Opredelitev Sveta Četrtne skupnosti Golovec glede snemanja sej
2. Pregled in potrditev zapisnika 1. seje Sveta Četrtne skupnosti Golovec
3. Izvolitev podpredsednika/ov Sveta Četrtne skupnosti Golovec
4. Imenovanje odgovorne osebe za zastopanje Četrtne skupnosti v pravnih poslih – sklep o pooblastilu in odredbodajalstvu
5. Določitev odgovorne osebe za posredovanje informacij za medije
6. Določitev odgovorne osebe za posredovanje informacij javnega značaja
7. Ustanovitev in imenovanje Komisije za mandatna vprašanja, volitve in imenovanja
8. Informacija o delu Sveta ČS Golovec v mandatu 2006-2010 in seznanitev članov Sveta z načrti in predlogi za delo Sveta v prihodnje
9. Seznanitev članov Sveta z izvedbenim delom Občinskega prostorskega načrta za območje Četrtne skupnosti Golovec
10. Predlogi in pripombe sveta ČS Golovec na osnutek Odloka o proračunu MOL za leti 2015 in 2016
11. Razno

Navzočih je bilo 13 članov sveta.

Opredeljenih je bilo 13 članov sveta.

Za predlagani dnevni red je glasovalo 13 članov sveta.

**Dnevni red je bil sprejet.**

**AD 1**

**OPREDELITEV SVETA ČS GOLOVEC GLEDE SNEMANJA SEJ**

Predsednik Sveta ČS Golovec MOL je Svetu ČS Golovec predlagal opredelitev glede snemanja sej Sveta ČS Golovec.

Predsednik je dal na glasovanje:

**SKLEP 1/2:**

**Svet ČS Golovec MOL se je opredelil, da se seje Sveta ČS Golovec snemajo.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet.**

**AD 2**

**PREGLED IN POTRDITEV ZAPISNIKA 1. SEJE SVTEA ČETRTNE SKUPNOSTI GOLOVEC**

Na predlog zapisnika 1. seje Sveta ČS Golovec ni bilo pripomb.

**SKLEP 2/2:**

**Svet Četrtne skupnosti Golovec MOL potrjuje zapisnik 1. seje Sveta Četrtne skupnosti Golovec.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet.**

**AD 3**

**IZVOLITEV PODPREDSEDNIKA/OV SVETA ČETRTNE SKUPNOSTI GOLOVEC**

Predsednik Sveta ČS Golovec je člane Sveta seznanil, da v skladu s tretjim odstavkom 58. člena statuta MOL, ima lahko Svet Četrtne skupnosti enega ali več podpredsednikov, ki jih izmed članov sveta na predlog predsednika Sveta izvoli Svet. Podpredsednik Sveta nadomešča predsednika in opravlja naloge, za katere ga pooblasti predsednik.

Predsednik Sveta je za podpredsednike predlagal naslednje člane Sveta:

* Antona Kastelica, Franja Filipovića, Igorja Pigaca, Aleša Kužnika, Aleksandra Kostića.

Kandidati so se s predlogom strinjali.

Predsednik je dal na glasovanje:

**SKLEP 3/2:**

**Svet ČS Golovec MOL na predlog predsednika Sveta ČS Golovec MOL, imenuje g. Antona Kastelica, g. Franja Filipovića, g. Igorja Pigaca, g. Aleša Kužnika in g. Aleksandra Kostića za podpredsednike Sveta ČS Golovec MOL.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet**

**AD 4**

**IMENOVANJE ODGOVORNE OSEBE ZA ZASTOPANJE ČETRTNE SKUPNOSTI V PRAVNIH POSLIH – SKLEP O POOBLASTILU IN ODREDBODAJALSTVU**

Predsednik Sveta ČS Golovec je člane Sveta seznanil, da na podlagi drugega odstavka 57. člena Statuta MOL, Četrtno skupnost v pravnih poslih zastopa svet Četrte skupnosti. Ker je svet kolektivni organ mora pooblastiti osebo, ki bo na podlagi sklepov sveta, zastopala svet v pravnih poslih (podpisovala pogodbe, naročilnice in podobno). Na podlagi Odloka o proračunu MOL, je oseba, ki ima pooblastilo za zastopanje tudi odredbodajalec za izvrševanje finančnega načrta ČS – podpisuje odredbe za izplačila na podlagi računov. Praviloma je to predsednik sveta, ki v skladu s Statutom MOL predstavlja ČS in svet ČS.

Predsednik je dal na glasovanje:

**SKLEP 4/2:**

**Svet ČS Golovec MOL imenuje predsednika Sveta ČS Golovec MOL g. Aleša Dakiča za pooblaščeno osebo za zastopanje v pravnih poslih Četrtne skupnosti Golovec, MOL in s tem tudi za odredbodajalca za izvrševanje finančnega načrta ČS Golovec.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet.**

Predsednik Sveta ČS Golovec je člana Sveta g. Franja Filipovića predlagal za namestnika pooblaščene osebe za zastopanje v pravnih poslih v Četrtni skupnosti Golovec, MOL in tudi za nadomestnega odredbodajalca za izvrševanje finančnega načrta ČS Golovec.

Predsednik je dal na glasovanje:

**SKLEP 5/2:**

**Svet ČS Golovec MOL na predlog predsednika Sveta imenuje člana Sveta ČS Golovec MOL g. Franja Filipovića za namestnika pooblaščene osebe za zastopanje v pravnih poslih v Četrtni skupnosti Golovec, MOL in tudi za nadomestnega odredbodajalca za izvrševanje finančnega načrta ČS Golovec.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet.**

**AD 5**

**DOLOČITEV ODGOVORNE OSEBE ZA POSREDOVANJE INFORMACIJ ZA MEDIJE**

Predsednik Sveta ČS Golovec MOL je člane Sveta seznanil,da je na podlagi tretjega odstavka 45. člena Zakona o medijih, organ za omogočanje informacij za medije določiti in javno objaviti – na spletni strani, določiti odgovorno osebo. Praviloma je to predsednik Sveta.

Predsednik je dal na glasovanje:

**SKLEP 6/2:**

**Svet četrtne skupnosti Golovec, MOL imenuje predsednika Sveta g. Aleša Dakića za odgovorno osebo za stike z mediji v Četrtni skupnosti Golovec, MOL.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet**

**AD 6**

**DOLOČITEV ODGOVORNE OSEBE ZA POSREDOVANJE INFORMACIJ JAVNEGA ZNAČAJA**

Predsednik Sveta ČS Golovec je člane Sveta seznanil, da Na podlagi prvega odstavka 9. člena Zakona o dostopu do informacij javnega značaja, mora vsak organ določiti uradno osebo pristojno za posredovanje informacij javnega značaja in jo objaviti na spletni strani četrtne skupnosti. Praviloma je ta odgovorna oseba predsednik sveta, ki v skladu s Statutom MOL predstavlja Četrtno skupnost in svet četrtne skupnosti.

Predsednik je dal na glasovanje

**SKLEP št.: 7/2:**

**Svet četrtne skupnosti Golovec, MOL imenuje predsednika Sveta g. Aleša Dakića za pooblaščeno osebo za posredovanje informacij javnega značaja v Četrtni skupnosti Golovec, MOL.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet**

**AD 7**

**USTANOVITEV IN IMENOVANJE KOMISIJE ZA MANDATNA VPRAŠANJA, VOLITVE IN IMENOVANJA**

Predsednik Sveta ČS Golovec MOL je člane Sveta seznanil, da imaSvet Četrtne skupnosti Golovec že ustanovljeno tričlansko stalno Komisijo za mandatna vprašanja, volitve in imenovanja. V komisiji so lahko samo člani sveta. Komisija ima nalogo, da daje predloge v zvezi z mandatnimi vprašanji, daje predloge v zvezi z volitvami, imenovanji in razrešitvami, opravlja naloge vezane na nezdružljivost funkcije člana sveta in opravlja druge naloge, ki jih določi svet.

Predsednik Sveta je v komisijo predlagal g. Antona Kastelica kot predsednika komisije, g. Franja Filipovića in g. Igorja Pigaca.

Predsednik je dal na glasovanje

**SKLEP št.: 8/2:**

**Svet ČS Golovec MOL na predlog predsednika Sveta v tričlansko komisijo za mandatna vprašanja, volitve in imenovanja pri Svetu Četrtne skupnosti MOL imenuje člane Sveta g. Antona Kastelica (predsednik), g. Franja Filipovića in g. Igorja Pigaca.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet**

**AD 8**

**INFORMACIJA O DELU SVETA ČS GOLOVEC V MANDATU 2006-2010 IN SEZNANITEV ČLANOV SVETA Z NAČRTI IN PREDLOGI ZA DELO SVETA V PRIHODNJE**

Predsednik Sveta je člane Sveta seznanil z načrti in predlogi za delo Sveta v prihodnje.

Omenil je sledeče projekte:

* rekonstrukcija Litijske ceste, katere projekt je bil prestavljen v letu 2014 in za katerega so v proračunu 2015 zagotovljena sredstva, izgradnja večnamenskega centra, kateri bo namenjen delovanju društev na območju ČS Golovec, projekt je predstavil podžupan prof. Janez Koželj, podaljšanje Hruševske ceste do Dobrunjske ceste, ureditev zelenic v Štepanjskem naselju kot tematske vrtove, sprememba OPN pri pokopališču v Štepanji vasi.

Podpredsednik Sveta g. Igor Pigac je dodal sledeče:

* organizacija Dneva ČS Golovec jeseni leta 2015, izgradnja pločnika v Pednarci, ureditev Bizoviškega potoka, postavitev nadstreškov nad postajami LPP, ureditev parkirišča ob Parmski cesti ob pokopališču, izgradnja vežice v Bizoviku in ureditev dostopne ceste do Bizovika.

Član Sveta g. Aleksandar Kostić je podal pobudo o ureditvi obrežja ob Ljubljanici na podoben način kot je urejen Trnovski pristan oziroma Špica. Območje vsebuje velik potencial tako za ureditev sprehajalnih poti kot tudi za športne aktivnosti, na ogled bi bil tudi turistom. Predvsem se tukaj vidi možnost povezave s centrom prestolnice preko turističnih ladjic katere bi svojo plovbo podaljšale do Fužinskega gradu.

Članica Sveta ga. Zina Rodman je poudarila, da bi v ta namen bilo potrebno preveriti lastništvo zemljišča ob Ljubljanici, predsednik Sveta g. Aleš Dakić pa je poudaril, da treba pobudo preveriti

pri pristojnih organih.

Član Sveta g. Aleksandar Kostić je podal pobudo o ureditvi območja Golovca in sicer, da bi se območje od Ljubljanskega gradu do Sostra uredilo s sprehajalnimi potmi, kolesarskimi stezami, vključen bi bil tudi adrenalinski park ter otroška igrišča in brunarice z gostinsko ponudbo. Meni, da je to območje premalo oziroma nič izkoriščeno. Predsednik Sveta je predlagal, da bi s o tej pobudi sestali s predstavniki ČS Rudnik in ČS Sostro ter skupaj predlagali neko idejno zasnovo. Sodelovala bi tudi lokalna društva. Preveriti bi bilo treba lastništvo zemljišč in ali je, po pobudi člana Sveta g. Anžiča, možno JZP.

Prav tako je član Sveta g. Aleksandar Kostić izpostavil problem hitrostnih grbin na Štepanjski cesti, ki so po njegovem mnenju prenizke in ne dosegajo namena zmanjšanja hitrosti. Podpredsednik Sveta g. Igor Pigac je pripomnil, da je na omenjeni lokaciji bil izražen interes o znižanju grbin. Predsednik Sveta g. Aleš Dakić je glede vzpostavitve in odstranitve hitrostnih grbin izpostavil problem le-teh na cesti Pot v dolino v Bizoviku. Predlagal je sestanek s stanovalci na omenjeni cesti, da se jih seznani s problemom v Bizoviku in da se po možnosti izpelje anketa o zvišanju grbin.

Člani Sveta ČS Golovec so pobude vzeli na znanje ter, da se bodo pobude obravnavale na naslednjih sejah Sveta.

**AD 9**

**SEZNANITEV ČLANOV SVETA Z IZVEDBENIM DELOM OBČINSKEGA PROSTORSKEGA NAČRTA ZA OBMOČJE ČETRTNE SKUPNOSTI GOLOVEC**

Predsednik Sveta je članom Sveta predlagal, da se ta točka obravnava na eni izmed naslednjih sej, s čimer so se člani Sveta strinjali.

**AD 10**

**PREDLOGI IN PRIPOMBE SVETA ČS GOLOVEC NA OSNUTEK ODLOKA O PRORAČUNU MOL ZA LETI 2015 IN 2016**

Predsednik Sveta ČS Golovec MOL je člane Sveta seznanil z osnutkom Odloka o proračunu MOL za leti 2015 in 2016. Seznanil jih je s projekti na območju Četrtne skupnosti Golovec, ki so že vključeni v osnutek Odloka o proračunu ter o predlogih, kateri se naj kot izvleček dodajo v osnutek Odloka o proračunu za leto 2015 in 2016.

* rekonstrukcija Litijske in Hruševske ceste (vključeno v osnutek Odloka),
* obnovitev brvi preko Gruberjevega prekopa (vključeno v osnutek Odloka)
* ureditev dodatnih parkirnih mest v Štepanjskem naselju na že obstoječem parkirišču ob Parmski cesti (parcelne številke 187/4, 188/1-del in 200/1 in 199/1-del k.o. Štepanja vas),
* zagotovitev sredstev za izvedbo hodnikov za pešce in ureditev dvosmernega prometa na Štepanjskem nabrežju, na odseku od Štepanjske ceste do Mekinčeve ulice,
* postavitev ulične razsvetljave ob sprehajalni poti ob Ljubljanici (od doma starejših občanov Moste do mostu, ki povezuje Štepanjsko naselje z Novimi Fužinami,
* ureditev povezovalne poti in kolesarske steze ob Grubarjevem kanalu za Domom starejših občanov do Povšetove ulice,
* dokončanje izgradnje pločnika na Cesti v Bizovik (»Pednarca«), ki jo je Svet ČS Golovec uvrstil med prioritetne naloge na območju ČS Golovec,
* ureditev obstoječih avtobusnih postajališč (nadstrešnice, klopi) ob Litijski in Hruševski cesti ter postavitev dodatnega postajališča na Litijski cesti za semaforjem križišča Litijske in Ceste v Bizovik v smeri proti Sostru (»Pednarca«) ter razširitev oziroma postavitev dodatnega nadstreška na postajališču na Litijska cesti v Štepanjskem naselju, postajališče Emona, smer Center,
* sanacija podhoda pod Litijsko cesto zaradi zamakanja in odstopanja ometa,
* zagotovitev sredstev za redno vzdrževanje meteorne vode,
* zagotovitev sredstev za popis lokacij, kjer rastejo nevarne abrazivne rastline in ambrozije ter njihovo odstranjevanje,
* zagotovitev sredstev za ureditev dovozne poti do pokopališča v Bizoviku.

Predsednik je dal na glasovanje

**SKLEP št.: 9/2:**

**Svet ČS Golovec MOL se je seznanil z izvlečkoma iz osnutkov Odloka o proračunu MOL za leti 2015 in 2016, ki se nanašata na programe na območju ČS Golovec. Svet ČS Golovec MOL je na osnutka Odlokov o proračunu MOL za leti 2015 in 2016 oblikoval zgoraj navedena mnenja.**

Navzočih je bilo 13 članov sveta.

Opredeljenih je bilo 13 članov sveta.

Za predlagani sklep je glasovalo 13 članov sveta.

**Sklep je bil sprejet**

**AD 11**

**RAZNO**

Pod točko razno je predsednik Sveta je članom Sveta predlagal, da se vse pobude glede pomanjkljivosti na terenu pošljejo na elektronski naslov ***mol.golovec@ljubljana.si***, pobude, katere se bodo obravnavale na seji, pa se naj pošljejo nekaj dni pred sejo.

Člane Sveta je seznanil, da se bo na naslednji seji sprejemal finančni načrt za leto 2015 ter, da se bodo imenovala delovna telesa Sveta.

**S tem je bil dnevni red izčrpan in seja se je zaključila ob 18.15 uri.**

Zapisala: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec